**BETEGTÁJÉKOZTATÓ**

**Fogászati műtét utáni teendők**

Tisztelt Páciens!

Az alábbi tájékoztatóban összefoglaltuk a legfontosabb tudnivalókat a fogászati műtét utáni tudnivalókról. További kérdés esetén forduljon kollégáinkhoz!

A műtét utáni napokban előfordulhat fájdalom a műtéti területen, arcduzzanat, szájnyitási korlátozottság, esetenként hőemelkedés.

**Teendők a gyógyulási időszakban:**

* **A beavatkozást követő 3-4 órában**, illetve a zsibbadás elmúltáig **csak folyadékot fogyasszon**. Kerülje a **kávé, tej és tojás** tartalmú ételek fogyasztását **3-4 napig**. Lehetőség szerint **a műtéttel ellentétes oldalon rágjon**.
* **Dohányzás és alkohol fogyasztása** tilos a seb **fertőződésének és vérzésének veszélye miatt** a varratszedésig.
* **Fokozott szájhigiénia szükséges** a műtét után. Étkezések után **puha fogkefével** mosson fogat. A műtétet követő naptól ajánlott **fertőtlenítő szájöblítő** használata.
* **Jegelje az arcát a műtét napján**, mielőtt egyéb tevékenységbe kezd. A leghatékonyabb módszer, ha a **jégkockát törölközőbe vagy száraz kendőbe csavarja**, majd kívülről a műtéti oldalra helyezi. **10 percenként vegye le** a jeget, majd kb. **10 perc szünet után folytassa** a jegelést.
* **Ne szívogassa a műtéti területet**, és az első **24 órában ne öblögessen**!
* **Kerülje a fizikai munkavégzést és a sportolást** a varratszedésig.
* **Gyógyszereit szedje az orvos utasításai szerint**.
* **A varratszedés a műtétet követő 1 hét múlva esedékes.**
* **Arcüregzárás esetén kerülje az orrfújást, és tüsszentéskor tartsa nyitva a száját!** Ebben az esetben a varratszedés általában **10-14 nappal a műtét után történik**.

**MIELŐBBI GYÓGYULÁST KÍVÁNUNK!**